ོགས་
ན་ཐེབས་པ་ཡིན། མངོན་དུ་གྱུར་ན་རྟོགས་པ་ཡིན། ཚིག་ལས་འདས་ན་སངས་རྒྱས་
ཡིན། གྲངས་ལས་འདས་པས་བརྗོད་དུ་མེད། གཅིག་དང་གཉིས་སུ་འབྱེད་མེད་དེ།
འདའ་ཁ་མའི་ངེས་དོན། བླ་མ་ལི་ཤུ་སྟག་རིངས་ཀྱིས། རྩད་པོ་ལ་གདམས་པའོ།
རྒྱ་རྒྱ། རྫོགས་རྒྱ། གསང་རྒྱ། གབ་རྒྱ། སྦས་རྒྱ། 7╚ལཱར ཡུད
འདི་ལ་ཤོག་རིལ་གཅིག་བཞུགས་པས་སོ། །ཨེ་མ་ཧོ། ཀུན་ལ་མེན་པའི་མན་
ངག་འདི། ལས་ཅན་སྔ་ནས་སྦྱངས་པ་ཡི། ང་ཡི་སྤྲུལ་པ་གཅིག་དང་འཕྲད་པར་
ཤོག །གབ་སྦས་དཀྲུག་དང་གསུམ། བྱི་བའི་འཛུལ་ཁུང་དང་འདྲ། ལས་ཅན་སྤྲུལ་
པའི་གང་ཟག་ཞིག་གིས་མ་བཀྲོལ་ན། ཕལ་གྱིས་ཁྲོལ་བར་མི་འགྱུར་རོ། །ཨཱ་དམ། ཁོ་
མོ་མི་ངན་ལི་ཤུ་སྟག་རིངས་ཀྱིས། རིན་ཆེན་སྲོག་ལ་མ་འཛེམས་པར། འཕྲུལ་ངག་
བདེན་པའི་དོན་བཙལ་ཏེ། གསང་སྔགས་ཐུགས་ཀྱི་བརྣག་པ་གསུམ་རྙེད། སྒྲུབ་པ་
གཙོར་བླངས་སེམས་ཀྱི་དྲོད་ཚད་རྙེད། དུས་དམན་ནག་པོའི་ཕྱོགས་ཀྱིས་བསྟན་པ་
བསྣུབ། ནམ་ཡང་བསྟན་པ་འཕེལ་འགྲིབ་འོང་པ་ལ། དཀར་ཆག་ལ་བཏབ་ནས་
རིན་ཆེན་གཏེར་དུ་སྦས། ལན་གཅིག་དུས་ཀྱི་མཐའ་མ་ལ་བབ་ཙམ་ན། ང་ཡི་སྤྲུལ་
པ་གཅིག་གིས་དར་བར་བྱེད། དེ་ཚེ་རྣ་བར་སྒྲོགས་ཤིག་སྭ་མ་ཧཱི། འབྲུ་གསུམ་དོན་
གྱི་སེམས་བཟུང་ལ། སྦས་པའི་མན་ངག་ལམ་དུ་ཁྱེར། སྦས་པའི་སྦས་པ་འབྲས་བུ་
514

སེམས་སྡེ།
ཕུར་པའི་དོན་བཤད།
འཆར། དབང་པོ་འབྲིང་ལ་བསྟན་པར་བྱ། རབ་ལ་རྫོགས་ཆེན་སྭ་མ་ཏི། རིམ་པ་
དག་ལ་ནན་ཏན་བྱ། དབང་མ་རྫོགས་པའི་རྣལ་འབྱོར་ནི། ཉམས་སུ་མྱོང་བ་ཕྱལ་
པར་འགྱུར། དང་པོ་རྟོགས་པ་ཁོང་ནས་སྐྱེས། གཉིས་པ་སྣང་བ་ཉམས་སུ་མྱོང་།
གསུམ་པ་ཡེ་ཤེས་ངོ་བོར་བཞུགས། རྒྱ་རྒྱ་རྒྱ། གཞན་གྱིས་མི་གོ་མན་ངག་འདི། སྙིང་
གཟེར་སྲོག་གི་དཀྱིལ་དུ་སྦོས། སེམས་ཉིད་ཡེ་ཤེས་སེམས་དཔའ་འདི། འགྲོ་དོན་བྱེད་
དམ་བསྟན་བསྲུང་འཁོལ། དེ་དུས་འོད་སྐུ་ཚོན་གང་ཡིན། ཚོན་གང་གཞན་དུ་ཤེས་
པར་གྱིས། ལམ་གྱི་དུས་སུ་རང་བཞིན་མེད། འབྲས་བུའི་དུས་སུ་ལྷུན་གྱིས་རྫོགས་
སོ། །ཞེས་གདམས་སོ། །ཨ་ལ་ལ་ཧོ། ཨ་ལ་ལ་ཧོ། འདི་ས་མ་ཡཱ། ས་མ་ཡཱ། ས་མ་ཡཱ།
དེ་དག་ཐམས་ཅད་ནི་འདི་ཡིན་ཏེ། ཐམས་ཅད་སེམས་སུ་ཐག་ཆོད་པས། སེམས་
ཙམ་ང་ཡི་ངང་། སེམས་རང་བཞིན་མེད་པས་དབུ་མ་ང་ཡི་ངང་། སེམས་ཉིད་ཡེ་
ཤེས་སེམས་དཔར་རྟོགས་པས་གསང་སྔགས་བསྐྱེད་པ་ང་ཡི་ངང་། དེ་ཉིད་ཡེ་ཤེས་
ཀྱི་ངོ་བོ་ལ་མ་ཡེངས་ཡེངས་སུ་དོགས་པ་ཡང་མེད་དེ་རྟོག་དཔྱོད་ཐམས་ཅད་ལས་
འདས་པས་རྫོགས་པ་ཆེན་པོ་ཞེས་བྱ། འདིའི་དོན་ལ་ཡུན་དུ་གནས་ཤིང་འཁོར་བ་
ལ་ཐག་ཆོད་ན་འབྲས་བུ་ལག་འཆངས་སུ་རྟོགས་ཏེ། དྲོད་ཚད་ནི་ཤུགས་ཀྱིས་འབྱུང་
ངོ༌། །གང་ཞིག་འདི་ཤེས་ནས་མི་བསྒོམས་པར་རྟོགས་པས་ཆོག་ཅེས་ཟེར་
་ན། འཁོར་
བའི་འདུ་འཛི་ལ་འདིར་དགའ་ན། དེས་ན་བརྣག་པ་སྲུལ་ཞེས་བྱ་སྟེ། ཐུགས་ཀྱི་དམ་
ཚིག་གཅིག་ཉམས་པ་ཡིན་ཏེ། འཇིག་རྟེན་མཁའ་འགྲོ་རྣམས་ཀྱིས་བར་དུ་གཅོད་ལ།
ཕྱི་མ་མེ་ཁྲག་དམྱལ་བར་སྐྱེ་བས་སྣོད་བརྟག་གོ །དེ་ནས་སློབ་དཔོན་གྱིས་ནན་ཏན་
བྱའོ། །འདི་བཞིན་བྱས་ན་དྲོད་ནི་འདི་བཞིན་འབྱུང་། དང་པོ་ལུས་བདེ་ལ་འདར་བ་
སྙམས་བྱེད། དེ་ནས་སེམས་ཀྱིས་ཉམས་མཐོང་། དེ་ནས་འཁོར་བའི་གཞི་ལྡོག །དེ་
ནས་འབྱུང་བའི་དགྲ་ཆོམ། བསྒོམ་པས་བྱ་ལམ་རྗེས་མ་རྙེད། ཡང་དག་པའི་སེམས་
515

གསུང་རབ་སྒོ་མཛོད་རིན་པོ་ཆེའི་གླེགས་བམ། 137
འདི་ནི། དཔེར་ན་བར་སྣང་མཁའ་ལ་རླུང་འཕྱོ་བ་འདྲ་སྟེ། བྱས་པ་མེད་པར་དོན་
རྣམས་འགྲུབ། བཙལ་བ་མེད་པར་དབྱིངས་དང་མཇལ། ཕུང་པོ་ལྔ་ནི་མངོན་སངས་
རྒྱས། སྙིགས་མ་ལྔ་ནི་བདེ་བར་ལྡན། རྫོགས་པ་ཆེན་པོ་ཚིག་ལས་འདས། རྫོགས་པ་
ཆེན་པོ་དབྱིངས་ལས་འདས། རྫོགས་པ་ཆེན་པོ་གྲུབ་ལས་འདས། བསྒྲུབ་ཏུ་མེད་པས་
བརྗོད་ལས་འདས། འཁོར་བ་མེད་པས་མྱ་ངན་འདས། མྱ་ངན་མེད་པས་དོན་ལས་
འདས། ཡན་ལག་མེད་པས་གཟུགས་ལས་འདས། ཡི་གེ་མེད་པས་སྒྲ་ལས་འདས།
རང་བཞིན་མེད་པས་བོན་ལས་འདས། སྐྱེ་ཤི་མེད་པས་སེམས་ལས་འདས། སེམས་
ཙམ་དུ་ཡང་མི་གདགས་སོ། །རྒྱ་སྦས་རྒྱ། ཟབ་རྒྱ།
རང་སེམས་རང་ལ་ཕྱག་འཚལ་ལོ། །སེམས་ཀྱི་མན་ངག་བསྟན་པ་ལ། སེམས་
ཀྱི་གནས་ནི་ཀུན་གཞི་ཡིན། སེམས་ཀྱི་དོན་ནི་བོན་ཉིད་ཡིན། སེམས་ཀྱི་འབྲས་བུ་
སངས་རྒྱས་ཡིན། སེམས་ཀྱི་དཔེ་ནི་ནམ་མཁའ་ཡིན། སེམས་ཀྱི་ཡོན་ཏན་ཡེ་ཤེས་
ཡིན། སེམས་ཀྱི་སྐྱོན་ནི་གཟུང་འཛིན་མ་སྤོང་པ། སེམས་ཀྱི་རྣམ་གྲངས་རྣམ་ཤེས་
བརྒྱད། སེམས་ཀྱི་རྩལ་ནི་མངོན་ཤེས་དྲུག །སེམས་ཀྱི་ཡུལ་ནི་འདུ་ཤེས་མི་འཇུག་པ།
སེམས་ཀྱི་གོལ་ས་རྟག་ཆད་གཉིས། སེམས་ཀྱི་དེ་ཁོ་ན་ཉིད་ནི་སེམས་མ་བཅོས་པ། རྒྱ་
རྒྱ།
ཀུན་ཏུ་བཟང་པོ་སེམས་ལ་ཕྱག་འཚལ་ལོ། །སེམས་ཉིད་སངས་རྒྱས་སྒམ་སྟེ་མ་
མཛད། སེམས་ཅན་སྒྲིན་ཏེ་མ་བཅོས། རྒྱུ་འབྱུང་བ་ལྔ་ལ་རག་མ་ལུས། འབྲས་བུ་
སྐུ་གསུང་ཐུགས་ལ་བརྟེན་མི་བཅའ། སྲིད་པར་འཁྱམས་ཀྱང་སེམས་ལ་སྐྱེ་ཤི་མེད།
བསྐལ་པར་བཀྲུས་པས་ནམ་མཁའ་ཞི་མི་སྲིད། གཉིས་སུ་མི་དབྱེ་གཅིག་ཏུ་བཟུང་
བ་མེད། སེམས་ཉིད་རྟོགས་ན་སངས་རྒྱས་གཞན་ན་མེད། ལུང་དང་ནོར་བ་མེད་
པར་བྱ། གཞན་ལ་མ་ལྟ་རང་ལ་ལྟོས། ཡེ་ཤེས་ཉི་མ་རང་ལ་འཆར། ཤར་ནས་ནུབ་
516

སེམས་སྡེ།
ཕུར་པའི་དོན་བཤད།
པའི་དུས་མཐའ་མེད། འཆི་ཁར་བསྟན་པ་འདི་ཡིན་ཏེ། གསལ་ལ་མ་ཡེངས་ཤིག །
བསམ་པ་མེད་པར་ཞོག །མེད་པ་སྙིང་པོའི་མཆོག །ཤེས་པ་ཙེན་ནེ་ཞོག ཤེས་པ་
ལྷན་ནེ་ཞོག །ཤེས་པ་འདལ་ལེ་ཞོག །ཞེས་གདམས་སོ། །མཁས་པ་ཉི་ཤུ་ཐམ་པའི་
གདམས་པའོ། །བདག་འདྲ་ལི་ཤུ་སྟག་རིངས་ཀྱིས། དཀའ་བར་བཙལ་ནས་མངའ་
བདག་ཕྱག་ཏུ་གཏད། རྫོགས་སོ། །རྒྱ་རྒྱ་རྒྱ། ས་མ་ཡཱ། ཨེ་མ་ཧོ། འདི་ཚོ་ལ་ཤོག་
རིལ་གཅིག་བཞུགས་སོ། །
སྟོན་པ་ཀུན་ཏུ་བཟང་པོ་ལ་ཕྱག་འཚལ་ལོ། །ཐུགས་རྗེ་སྙོམས་མཛད་དེ་ལ་ཕྱག་
འཚལ་ནས། མན་ངག་སྤར་འཛིན་བསྟན་པར་བྱ། སྣང་ཞིང་སྲིད་པའི་བོན་ཐ་ཚན།
སེམས་སུ་འདུས་ཟེར་ན། སེམས་ཀྱི་ལ་གར་བཅད། བོན་ཉིད་ཀྱི་ལ་གར་བཅད། སྣང་
སྲིད་ཀྱི་ལ་གར་བཅད། འཁོར་བའི་ལ་གར་བཅད། འབྱུང་བའི་ལ་གར་བཅད། ཐེག་
པའི་ལ་གར་བཅད། དེ་ལ་སེམས་ཀྱི་ལ་སྐྱེ་ཤི་མེད་པར་བཅད། བོན་ཉིད་ཀྱི་ལ་སྣང་
ཡང་རང་བཞིན་མེད་པར་བཅད། སྣང་སྲིད་ཀྱི་ལ་རྣམ་པར་མི་རྟོག་པར་བཅད།
འཁོར་བའི་ལ་མྱ་ངན་འདས་པར་བཅད། འབྱུང་བའི་ལ་ནམ་མཁར་བཅད། ཐེག་
པའི་ལ་སྟོབས་ཆེ་ཆུང་དུ་བཅད། དེ་ནི་ལ་བཅད་དྲུག་གོ །རྒྱ་རྒྱ། སྣང་ཞིང་སྲིད་
པས་བསྡུས་པའི་བོན་ཐ་ཚན་ལྟ་སྤྱོད་དྲུག་ཏུ་འདུས་ཟེར་ན། དེ་གང་ཞེ་ན། ལྟ་བའི་
ལ་གར་བཅད། བསྒོམ་པའི་ལ་གར་བཅད། སྤྱོད་པའི་ལ་གར་བཅད། སྒྲུབ་པའི་ལ་
གར་བཅད། དམ་ཚིག་གི་ལ་གར་བཅད། ཕྲིན་ལས་ཀྱི་ལ་གར་བཅད། དེའི་ལ་གར་
བཅད་ན། ལྟ་བའི་ལ་བལྟ་རུ་མེད་པར་བཅད། དེ་ཅིའི་ཕྱིར་ན། སེམས་ཉིད་བོན་གྱི་
སྐུ་རུ་གྱུར་པས་སོ། །སྤྱོད་པའི་ལ་སྤྱད་དུ་མེད་པར་བཅད། དེ་ཅིའི་ཕྱིར། སེམས་ཉིད་
ལ་སྐྱེ་ཤི་མེད་པའོ། །སྒྲུབ་པའི་ལ་བསྒྲུབ་ཏུ་མེད་པར་བཅད། དེ་ཅིའི་ཕྱིར། སེམས་ཉིད་
རྩལ་དུ་མེད་པས་སོ། །བསྒོམ་པའི་ལ་བསྒོམ་དུ་མེད་པར་བཅད། དེ་ཅིའི་ཕྱིར། སེམས་
517

གསུང་རབ་སྒོ་མཛོད་རིན་པོ་ཆེའི་གླེགས་བམ།
137
ཉིད་ལྷུན་གྱིས་གྲུབ་པས་སོ། །དམ་ཚིག་གི་ལ་བསྲུང་དུ་མེད་པར་བཅད། དེ་ཅིའི་ཕྱིར།
སེམས་ཉིད་ཡེ་བསྲུང་ཆེན་པོར་ལྡན་པའོ། །ཕྲིན་ལས་ཀྱི་ལ་བཙལ་དུ་མེད་པར་བཅད།
དེ་ཅིའི་ཕྱིར། སེམས་མྱ་ངན་ལས་འདས་པར་ལ་བཟླ་བས་སོ། །དེ་ལྟར་རྟོགས་ན་
བསྒོམ་དུ་མེད་པར་ལ་བཅད་དོ། །དེ་ཡང་སེམས་དང་སྦྱར་ཏེ་བཤད་ན། ལྟ་བ་སེམས་
ཀྱི་ལ་གཅོད་ཡིན། སྤྱོད་པ་སེམས་ཀྱི་རྒྱང་ཤིང་ཡིན། སྒྲུབ་པ་སེམས་ཀྱི་རྩལ་སྦྱང་ཡིན།
བསྒོམ་པ་སེམས་ཀྱི་སྲོག་ཤིང་ཡིན། དམ་ཚིག་སེམས་ཀྱི་གཉའ་ནོན་ཡིན། ཕྲིན་ལས་
སེམས་ཀྱི་འབད་རྩོལ་ཡིན། རྒྱ་རྒྱ།
ཀུན་བཟང་སྐུ་ལ་ཕྱག་འཚལ་ལོ། །འདས་པ་རྣམས་ཀྱི་དོན་བསྟན་པ། བྱང་སེམས་
ཐུགས་ཀྱི་བུ་ག་ནས། མན་ངག་ཁྱད་པར་རྫོགས་པའི་དོན་བསྟན་པ། གདོད་ནས་མ་
དྲན་གླེན་དྲན་ཡིད་ལས་འདས། སྐུ་ལས་འདས་པས་གཟུགས་བརྙན་མེད། གསུང་
ལས་འདས་པས་སྒྲ་སྐད་མེད།། ཐུགས་ལས་འདས་པས་གཟུང་དུ་མེད། སྐུ་གསུང་
ཐུགས་ལས་འདས་པས་ལྷུན་གྱིས་གྲུབ། སྣང་ལས་འདས་པས་དྲན་རྟོག་མེད། གསལ་
ལས་འདས་པས་རང་བཞིན་མེད། དབྱིངས་ལས་འདས་པས་སྤྲོ་བསྡུ་མེད། སེམས་
ལས་འདས་པས་གོལ་ས་མེད། དེ་ལྟར་རྟོགས་ན་བོན་ཐ་ཚན་སྒོམ་དུ་མེད་པར་ལ
བཅད་དོ། །རྒྱ་སྦས་རྒྱ།
ཀུན་ཏུ་བཟང་པོ་ལ་ཕྱག་འཚལ་ལོ། །ཡང་དག་པའི་སེམས་ཉིད་འདི་ལྟ་སྟེ།
དཔེར་ན་ནམ་མཁའི་བྱ་དང་འདྲ་སྟེ། ནན་ལྟར་རྟོགས་ཤིག །ནན་ལྟར་སྒོམས་
ཤིག །བསྒོམ་དེ་ནས་ཐབས་ཀྱི་རྫུ་འཕྲུལ་འདོན་ནུས་པའོ། །དེ་ནི་ཡེ་ཤེས་ཀྱི་ངོ་བོ་
བོན་གྱི་སྐུར་བཞུགས་པའོ། ། ཨ་དམ། རྒྱ་རྒྱ་རྒྱ། དཔང་པོ་ཡེ་ཤེས་སེམས་དཔའ་
ཡིན། ལམ་ནི་ཉམས་སུ་ལེན་པ་ཡིན། གྲོགས་ནི་ཟས་དང་སྤྱོད་པ་ཡིན། འབྲས་བུ་
རིག་འཛིན་འབྲས་བུ་ཡིན། གནས་ནི་དུར་ཁྲོད་ཆེན་པོ་ཡིན། སྤྱོད་པ་སྨྱོན་པ་ཆེན་
518

སེམས་སྡེ།
ཕུར་པའི་དོན་བཤད།
པོ་ཡིན། དཔང་པོ་དང་ལམ་གཉིས་བཤད་ནས། ད་གྲོགས་བཤད་དེ། ཟས་ནི་དམ་
རྫས་ལྔ་ཡིན་ཏེ་རྐྱང་པར་བཟའ་བ་དང་། སྦྱར་ནས་བཟའ་བའོ། །སྦྱར་བ་ལ་གཉིས།
ལྔ་སྦྱར་དང་གསུམ་སྦྱར་རོ།
།ལྔ་སྦྱོར་ནི་དྲི་ཆེན་དྲི་ཆུ་ཤ་ཆེན་ཀླད་པའི་སྙིང་པོ་རྣམས།
མཉམ་པོར་བྱས་ལ། བྱང་སེམས་དཀར་དམར་གཉིས་ཀྱང་མཉམ་པོར་བྱས་ལ། རྟོག་
པ་ཆུང་ན་དེ་ཀ་བཞིན་བཟའ། རྟོག་པ་ཆེ་ན་མངར་གསུམ་གྱི་རོས་བསད། དཀར་
གསུམ་གྱིས་མདོག་བསྒྱུར་ལ་བཟའོ། །སུམ་སྦྱར་ནི་བྱང་ཆུབ་སེམས་དང་ག་པུར་ཅུ་
གང་གསུམ་དུ་སྦྱར་ལ་བཟའ། ནད་ཐམས་ཅད་ཐུབ། མཁའ་འགྲོ་བཞིས་རྣལ་འབྱོར་
པ་ལམ་དུ་བསྲོང་པ་ཡིན་ཏེ། གསང་བ་བླ་མེད་ཀྱི་མཁའ་འགྲོས་ལུས་ལ་བདེ་བ་སྤོར།
ཡེ་ཤེས་མཁའ་འགྲོས་ལམ་སྣ་འདྲེན། ལས་ཀྱི་མཁའ་འགྲོས་ལུས་བྱིན་གྱིས་རློབས།
འཇིག་རྟེན་མཁའ་འགྲོས་བར་ཆོད་བསྲུང་ཞིང་བསྟན་པ་བསྐྱོང་། ལོག་འདྲེན་མཁའ་
འགྲོས་བར་དུ་གཅོད། གསང་བའི་མཁའ་འགྲོ་ཡིད་དམ་ལྷ། ཡེ་ཤེས་མཁའ་འགྲོས་
ཉམས་སུ་ལེན། ལས་ཀྱི་མཁའ་འགྲོ་གྲོགས་སུ་འགྲོགས། འཇིག་རྟེན་མཁའ་འགྲོ་བྲན་
དུ་འཁོལ། ལོག་འདྲེན་མཁའ་འགྲོས་དབང་དུ་བསྡུད། གསང་བའི་མཁའ་འགྲོས་
སེམས་ལ་བདེ་བ་བསྐྱེད་པའོ། །ཡེ་ཤེས་མཁའ་འགྲོ་དེ་དང་མ་བྲལ་བས། ཏིང་ངེ་
འཛིན་ཇེ་བཟང་ཇེ་བཟང་འགྲོ་བའོ། །ལས་ཀྱི་མཁའ་འགྲོས་ནི་ལུས་ཀྱི་དྲོད་བསྐྱེད་
པའོ། །འཇིག་རྟེན་མཁའ་འགྲོས་ནི་བསྟན་པ་བསྲུང་བའོ། །ལོག་འདྲེན་མཁའ་འགྲོས་
ནི་ངན་རིགས་བར་ཆོད་བྱེད་དུ་འོང་བའོ། །འདི་ནི་དབང་རྫོགས་ལ་གདོད་བརྟན།
ས་མ་ཡ། ས་མ་ཡ། ས་མ་ཡ།
ལུང་སྡེ་རྒྱུད་སྡེ་ཁ་འགྱངས་ཚིག་གི་དོན། གཏེར་སྒོ་རི་དང་དབེན་གནས་ཀུན་ལ་
བཏབ། མན་ངག་གཏེར་གསུམ་ཤིན་ཏུ་ཟབ་པར་བྱས། ལུང་དང་རྒྱུད་ལ་བརྟགས་
པས་དམ་པའི་དོན་མི་རྙེད། དམ་པའི་དོན་ནི་གཅིག་ལས་མ་བསྟན་ཡང་། བློ་དང་
519

གསུང་རབ་སྒོ་མཛོད་རིན་པོ་ཆེའི་གླེགས་བམ།
137
སྦྱར་ནས་དམ་པ་རྣམ་པ་གསུམ། སྙིང་གི་གཏེར་ཡིན་འབའ་ར་ས་མ་ཏི། དམ་ཚིག །
++H རྒྱ་རྒྱ་རྒྱ་རྒྱ།
སློབ་དཔོན་འོད་ཟེར་དཔག་མེད་ཀྱིས། སྟོང་རྒྱུང་མཁས་པ་ལ་གཏད། དེ་ནས་གྲོ་
མོ་ལ་སྒོར་སྟག་རིངས་ལ་གདམས། སློབ་དཔོན་གྱིས་སྟག་རིངས་ལ་སྨྲས་པ། སྟག་
རིངས་ལུང་སྡེ་རྒྱུད་སྡེ་རྒྱ་ཡི་བཏབ་པ་ཡིན། དེ་ནི་བསྟན་པའི་ཆེད་དུ་བྱས་པ་ཡིན།
སྙིང་གི་བུ་ལ་དེ་བསྟན་མི་དགོས་ཏེ། འདྲེང་གདམས་གཅིག་གིས་གོ་བར་མ་བྱིན་ན།
ལུང་དང་རྒྱུད་དང་མན་ངག་ལ། སྐྱེ་བ་གཅིག་གིས་ཤེས་དང་མི་སྲིད་ལ། ཐོས་པར་
བྱ་བ་རང་ཡང་དཀའ་བ་ཡིན། དེས་ན་འདི་དོན་ངེས་པར་ཟུང་ཅིག་སྙིང་གི་བུ། དེར་
ཁོ་མོས་བརྣག་པ་ནི་དཀར་ནག་མཚམས་སུ་སྦས་སོ། །རྒྱ་རྒྱ། དགེའོ། །
ཁྱུང་སྤྲུལ་མཆོག་གིས་བཀའ་དྲིན་འཚོ་བའི་གུས་འབངས་ཐ་ཤལ་པ་མཁས་མཆོག་
རྡོ་རྗེའི་འཕགས་ཡུལ་བོན་ཚོགས་སུ་བཅར་ནས་སྨན་སློབ་རིན་པོ་ཆེའི་མདུན། ལྟ་བ་
ཐོག་འབེབ་པོད་གཉིས། བསྒྲགས་པ་པོད་གཉིས། དྲན་པའི་རྣམ་ཐར་པོད་བརྒྱད།
གཡུང་དྲུང་བོན་གྱི་བསྟན་འབྱུང་བཅས་བྲིས་རྒྱུའི་སྐལ་བཟང་བརྟེན་མི་ལུས་གོ་མ་
ལོགས་པ་གཡུང་དྲུང་བོན་གྱི་ཞབས་ཞུ་ཕྲན་བུ་བྱུང་སོང་སྙམ་པའི་དགའ་སྤྲོའི་ངང་
བྲིས་པ་དགེ།
520